tomron87/hebrew-wikipedia-sentences-corpus huggingface dataset:
פיצ'ר ייחודי במשחק הייתה היכולת של השחקן לפנות לארגוני הפשע המקומיים בכל מדינה, לחבל במסעדות המתחרות, ולעסוק בסחר בנשק וסמים, ובאופן זה להניב רווחים גבוהים יותר, למרות שהדבר היה גם כרוך במידה מסוימת של סיכון אם נתפסים על ידי המשטרה ונקנסים על ביצוע פעילות לא חוקית.
בנוסף, השחקן נדרש גם להגיב לתנאי השוק המשתנים במהלך המשחק, כמו שינויים במחירי הרכיבים ושינויים בהעדפות של הלקוחות.
המטרה הסופית במשחק היא לשלוט בשוק של מסעדות הפיצה על ידי הרחבת רשת המסעדות למספר רב של ערים ברחבי העולם.
המשחק פותח על ידי החברה הגרמנית Software 2000 אשר התמחתה בפיתוח משחקי סימולציה ואסטרטגיה.
באמריקה הצפונית המשחק פורסם על ידי חברת MicroProse.
גרסאות של המשחק יצאו למספר פלטפורמות, כולל MS-DOS, Amiga, ובהמשך יצאה גם גרסה של המשחק ל-Windows.
"Planet Caravan" הוא שיר של להקת ההבי מטאל הבריטית בלאק סבאת'.
השיר יצא במקור באלבומם Paranoid משנת 1970.
גיזר באטלר מבלאק סבאת' - שהלחין את מילות השיר - אמר כי השיר עוסק בשני אוהבים אשר צפים יחד לאורך היקום.
סולן בלאק סבאת', אוזי אוסבורן, השתמש ברמקול לזלי כדי להשיג את אפקט הטרבל והרטט של השירה.
את תפקידי הפסנתר בשיר ניגן המהנדס טום אלום.
איומי דיבב את החליל למאסטר הרב-רצועות ההפוך, אשר לאחר מכן הועבר מחדש וטופל בסטריאו דיליי.
ב-31 במאי 2020, "Planet Caravan" שימש כמוזיקת השכמה לצוות של SpaceX Crew Dragon לפני שיגור החללית מאוחר יותר באותו יום.
זו הייתה הפעם הראשונה שנעשה שימוש במוזיקה כדי להעיר אסטרונאוטים מאז תוכנית מעבורות החלל האחרונה ביולי 2011. החללית הייתה בדרכה לתחנת החלל הבין-לאומית.
השיר כולל צליל אמביינט ונינוח שנחשב לעיתים קרובות כסטייה ממותג ההבי מטאל המסורתי של הלהקה.
טוני איומי - גיטרה, חליל
"Planet Caravan" זכה לגרסת כיסוי על ידי להקת ההבי מטאל האמריקאית פנטרה עבור אלבומם Far Beyond Driven משנת 1994.
השיר יצא לאור כסינגל השני מתוך האלבום Far Beyond Driven, וכסינגל המשך ללהיט שלהם "I'm Broken" בשנת 1994 בחברת התקליטים איסט וסט רקורדס.
השיר הפך לסינגל המצליח ביותר של פנטרה, והגיע למקום ה-26 במצעד הסינגלים הבריטי.
מגזין מטאל האמר דירג את הכיסוי של "Planet Caravan" במקום ה-31 ברשימת 50 שירי פנטרה הטובים ביותר.
PixInsight היא תוכנת עריכה גרפית ועיבוד תמונה המיועדת לעיבוד של צילומים אסטרונומיים, שפותחה בידי החברה הספרדית Pleiades Astrophoto.
שמה של התוכנה הוא הלחם של המילים Pixel (פיקסל) ו-Insight (תובנה).
התוכנה, שנכתבה על בסיס שפת התכנות , יצאה לאור עבור מערכות ההפעלה Microsoft Windows, לינוקס ו-macOS תחת ארכיטקטורת 64 סיביות ומשתמשת בעיבוד מקבילי.
התוכנה גם משתמשת בסקריפטים הכתובים ב-JavaScript המרחיבים את יכולות התוכנה.
במשך השנים, התוכנה התרחבה מעבר לרק צילום אסטרונומי, אך צילום אסטרונומי עדיין נשאר הנושא העיקרי בו התוכנה מטפלת.
לתוכנה ניתן לפתח מודלים צד-שלישי ובכך להרחיב את יכולותיה, כמו בתחומים של פוטומטריה ואסטרומטריה וכלי מחקר נוספים מעבר לצילום אסטרונומי.
לתוכנה קדמה תוכנה חינמית בשם PixInsight LE, שיצאה לאור ב-22 ביולי 2004 והתמיכה בה הופסקה ב-5 באוקטובר 2009.
תהליך עיבוד תמונה אסטרונומית ב-PixInsight
תהליך של עיבוד תמונה, כזו הכוללת גרם שמיים עמוק כמו גלקסיה, יכיל בדרך כלל את השלבים הבאים:
כיול של התמונות (המכונות Lights) על ידי פריימי קליברציה – פריימים חשוכים (Darks), פריימים שטוחים (Flats), פריימים מוטים (Bias) ופריימים שטוחים חשוכים (Dark Flats).
יישור (alignment/registration) של כלל התמונות על בסיס תמונת ייחוס אחת מתוך כל הסט.
הערמה של כלל תמונות האובייקט לכדי תמונה אחת על מנת להגדיל את יחס האות לרעש (SNR) ביחס לתמונה בודדה של האובייקט.
ביצוע פתרון אסטרומטרי (Astrometric solution/Plate-Solve) על מנת לזהות את גודל השדה, הכוכבים ואת האובייקט המצולם בוודאות.
הסרת צבע רקע מדורג (background color gradient) שנגרם עקב זיהום אור, בשביל קבלת רקע אחיד לכל אורך כל התמונה.
כיול צבע על בסיס הפתרון האסטרומטרי שבוצע מקודם וניטרול הרקע עצמו.
קיימות כמה שיטות לביצוע כיול צבע, הנפוצות שבהן הן כיול צבע פוטומטרי וכיול צבע ספקטרופוטומטרי, כאשר האחרון הוא יותר מדויק ומתחשב גם במסננים אופטים שהיו בשימוש.
דה קונבולוציה לתמונה – הן דה קונבולוציה לשדה הכוכבים עצמו והן דה קונבולוציה לאובייקטים שאינם כוכבים (כמו ערפיליות, גלקסיות וכו').
הפרדת שדה הכוכבים מהתמונה עצמה על מנת לעבוד על הרקע עצמו ועל האובייקט שנמצא ברקע (ערפילית/גלקסיה וכו') מבלי להשפיע על הכוכבים עצמם.
ב-PixInsight קיימים כלים צד שלישי מבוססי רשת עצבית מלאכותית כמו StarNet החינמי או StarXTerminator בתשלום אשר מסוגלים לבצע זאת.
ביצוע מתיחה לתמונה, על ידי כלים כמו מתיחת היסטוגרמה (Histogram), מתיחת עקומות (Curves) וכן מתיחה היפרבולית כללית (Generalized Hyperbolic).
ביצוע רוויה לצבעי התמונה על מנת להדגיש יותר צבעים מסוימים.
שימוש בטכניקות דוגמת HDR על מנת להגדיל את הטווח הדינמי של התמונה.
איחוד בחזרה של התמונה ללא שדה הכוכבים ביחד עם המסכה של שדה הכוכבים.
Plastic Tree (בקאטאקאנה: プラスティック トゥリー "עץ פלסטיק") היא להקת רוק יפנית.
הלהקה הוקמה בראשית שנות ה-90 של המאה ה-20 בצ'יבה, יפן.
המוזיקה של הלהקה מושפעת מלהקות רוק בריטיות כמו רדיוהד והקיור.
שם הלהקה לקוח משמו של סינגל של רדיוהד "Fake Plastic Trees".
הלהקה עברה שינויים מוזיקליים רבים.
בראשיתה הייתה מוכוונת לרוק, אך בשנת 2003, עם יציאת אלבומם Baka Ni Natta Noni (שיר כיסוי), פנתה הלהקה לכיוון של פופ.
הלהקה משנה את סגנונה מפופ לרוק הלוך ושוב, ולעיתים אף משלבת בין השניים.
有村竜太郎 (ארימורה ריוטרו) - זמר
長谷川　正 (האסגאווה טדאשי) - בסיסט
ナカヤマ　アキラ (נקיאמה אקירה) - גיטריסט
ササブチ　ヒロシ (סאסאבוצ'י הירושי) - מתופף
Plasmodium (פלסמודיום) הוא סוג של פרוטוזואה טפילי.
חמישה מינים בסוג זה הם הגורמים העיקריים למחלת המלריה באדם, אך קיימים לפחות עשרה מינים בסוג הפוגעים באדם.
מינים אחרים תוקפים בעלי חיים אחרים, כגון עופות, זוחלים ומכרסמים.
כיום מוכרים בסוג זה למעלה מ-200 מינים.
הפרופסור האיטלקי ג'ובני גרסי הוכיח שמלריה יכולה להיות מועברת לאדם רק על ידי יתושי אנופלס.
ב-1897 רופא בריטי בשם רונלד רוס הוכיח את קיומו של פלסמודיום בבטנו של יתוש.
על תגלית זו זכה בפרס נובל ב-1902.
חמשת המינים המהווים את הגורם העיקרי למחלת המלריה באדם הם:
Plasmodium falciparum - אחראי עיקרי למלריה באפריקה ואסיה.
קיים חיסון RTS,S היעיל רק ב-40%.
Plasmodium vivax - אחראי עיקרי למלריה במרכז ודרום אמריקה.
Plasmodium ovale - נפוץ באפריקה שמדרום לסהרה, תואר בשנת 1914
Plasmodium knowlesi - אחראי על מלריה בדרום-מזרח אסיה.
תואר על ידי רוברט נולס וביראג' מוהאן דאס גופטה בשנת 1932
מחזור חייו של הפלסמודיום מורכב מאוד.
חיי הפלסמודיום מתחילים בשלב הקריפטוזואיט, כשהוא חבוי בכבד האדם.
אחר כך חודר הטפיל לתאי הדם האדומים ומגיע לשלב הטרופוזואיט.
טפילים פעילים (מרוזואיטים) נוצרים, יוצאים מתאי הדם האדומים ומטיילים בדם במטרה לפלוש לתאי דם אדומים חדשים.
לאחר שהמרוזואיטים מדביקים תאי דם אדומים חדשים, נוצרים השלבים המיניים (גמטוציטים), אשר נכנסים לגוף נקבת יתוש האנופלס כשהיא מוצצת את דמו של אדם שנושא את הפלסמודיום.
בגוף נקבת האנופלס מתרחשת ההפריה בין הגמטוציטים, ונוצרות זיגוטות שמתפצלות ליצירת מספר רב של ספורוזואיטים זעירים.
הפלסמודיום משפר את יכולת נקבת האנופלס לשרוד רעב ממושך, ובכך מקנה לנקבות שנדבקו בו יתרון על אחרות.
הספורוזואיטים הם השלב הזיהומי של הפלסמודיום.
הם נודדים לבלוטות הרוק של היתוש, שם הם מוזרקים לדם של האדם הנעקץ על ידי היתוש, עוברים לכבד שלו, וכך מתחיל המחזור הבא.
הצמרמורת והחום של המלריה נגרמים מפעילות הטפילים בדם; הללו פורצים מתאי הדם האדומים ומפרישים אגב כך רעלנים.
רשימה חלקית של מיני פלסמודיום:
PlayStation Portable, שמקוצרת רשמית ל-PSP, היא קונסולת משחקים ניידת שפותחה ומשווקת על ידי Sony Computer Entertainment.
הקונסולה שוחררה לראשונה ביפן ב-12 בדצמבר 2004, בצפון אמריקה ב-24 במרץ 2005, ובאזורי PAL ב-1 בספטמבר 2005. Playstation Portable היא הקונסולה הניידת הראשונה בסדרת הקונסולות של הפלייסטיישן.
בתור קונסולת דור שביעי, ה-PSP התחרה בNintendo DS.
פיתוח ה-PSP הוכרז במהלך E3 2003, והקונסולה נחשפה במסיבת עיתונאים של סוני ב-11 במאי 2004. המערכת הייתה הקונסולה הניידת החזקה ביותר כשהוצגה, והייתה המתחרה האמיתית הראשונה של קונסולות הנייד של נינטנדו, לאחר שמתחרים רבים כמו ה-N-Gage של נוקיה נכשלו.
היכולות הגרפיות המתקדמות של ה-PSP הפכו אותו למכשיר בידור נייד פופולרי, שיכול להתחבר ל-PlayStation 2 ול-PlayStation 3, לכל מחשב עם ממשק USB, למערכות PSP אחרות ולאינטרנט.
ל-PSP היה גם מגוון עצום של תכונות מולטימדיה כמו השמעת וידאו, השמעת אודיו, והוא נחשב גם לנגן מדיה נייד.
ה-PSP היא קונסולת הנייד היחידה שמשתמשת בפורמט דיסק אופטי - במקרה זה, Universal Media Disc (UMD) - כאמצעי האחסון העיקרי שלו; גם משחקים וגם סרטים שוחררו בפורמט.
קונסולת ה-PSP נועדה ליצור מערכת בידור אינטראקטיבית שתוכל להיות ניידת.
בין תכונותיה: מאפשרת שמיעת מוזיקה, מציגה סרטי וידאו, משחקי וידאו, מראה תמונות דיגיטליות ומאפשרת גלישה בדפדפן מיוחד.
ה-PSP מצויד בכונן תקליטורים לתקליטורים מסוג Universal Media Disk (בראשי תיבות UMD) שיכולים להכיל עד 1.8 גיגה בייט, וכן בחריץ לכרטיס זיכרון מסוג Memory Stick המיועד לאחסון השמירות שנעשו במשחקים, אחסון מוזיקה, סרטים, תמונות, ומשחקים.
לקונסולה יש רכיב רשת מסוג WI-FI.
לקונסולה משווקת מצלמה בשם PSP Go!Cam המתחברת לכניסת ה-USB ומקלט GPS.
החל מגרסת קושחה 3.00, ניתן גם להוריד ישירות למכשיר משחקים של קונסולת הפלייסטיישן, ולשחק בהם במכשיר ה-PSP.
מגרסה 4.00 ניתן לקנות משחקים ולהורידם ישירות מהקונסולה.
ה-PSP תומכת במשחקים מרובי משתתפים: הוא מאפשר עד 16 שחקנים בו זמנית דרך הרשת.
ה-PlayStation Portable משתמש בגורם הצורה הנפוץ "שורה".
חזית הקונסולה נשלטת על ידי מסך ה-LCD של המערכת בגודל 4.3 אינץ' (110 מ"מ), המסוגל לרזולוצית תצוגה של 480 × 272 פיקסלים עם צבע של 24 סיביות, העולה על הNintendo DS.
כמו כן בחזית היחידה נמצאים ארבעת כפתורי הפנים האיקוניים של פלייסטיישן (משולש, עיגול, X, ריבוע).
בתערוכת המשחקים, E3, שהתקיימה ב-2007, הוצגה גרסה מחודשת עבור ה-PSP.
הגרסה הזו כוללת שיפורים משמעותיים במהירות כונן ה-UMD.
דגם חדש יותר של הקונסולה, אשר נקרא גם Bright (שם לא רשמי) וכולל כמה שינויים ותוספות.
הדגם כולל מעבד מדגם R4000 במהירות 333 MHZ.
כמו כן, הוא כולל מסך בעל צבעים חיים יותר לתמונה חדה ואיכותית יותר מהדגמים הקודמים, בעוד מספר הפיקסלים נשאר אותו הדבר (480x272).
זמן הסוללה התקצר, זאת בשל ביצועי הצג המשופר.
תלונות רבות הופנו לסוני בנוגע למסך, שלמרות, ואולי בגלל ביצועיו הטובים, במסך החדש הופיעו פסים שחורים קטנים על המסך, בקטעי פעולה מהירים.
כשמעריצי ה-PSP שמו לב לעניין, הם פנו לסוני, וזו טענה שהבעיה ידועה, ומכיוון שזאת טכנולוגיית המסך, אין מה לעשות בנידון.
עיצוב המכשיר נשאר כמעט ללא שינוי חוץ מכמה שינויים קטנים כגון:
הטבעת שבגב המכשיר, הפכה לדקה יותר.
כפתור ה-Home הוחלף בכפתור ועליו הסמל של סדרת הפלייסטיישן (PS).
המכשיר הגיע בשתי גרסאות מוגבלות.
אחת מהן היא "כסף מיסטי" או "כסף מסתורי" (Mystic Silver) שמגיעה עם משחק, סרט וכרטיס זיכרון של 1GB.
השנייה היא "שחור פסנתר" (Piano Black) שמגיעה עם כרטיס זיכרון של 4GB.
עובדת פיתוחו של ה-PSP 3000 הודלפה לעולם חודשים מועטים לפני שהוכרז רשמית מפי סוני, ואף הודלפו תמונות, כמה שבועות לפני ההכרזה.
תאריך ההשקה בארצות הברית הוא 14 באוקטובר 2008, ביפן 16 באוקטובר ובאירופה 17 באוקטובר.
בשנת 2009 סוני הציגה דגם חדש, PSP Go, שכולל חיבור בלוטות' ומסך בתצורת צדפה בגודל 3.8 אינץ'.
המכשיר מגיע עם זיכרון מובנה בגודל של כ-16 ג'יגה בייט, עם אפשרות להגדלה על ידי כרטיסי זיכרון מסוג M2.
במכשיר החדש ביטלה סוני את כונן ה-UMD וניתן לרכוש את המשחקים רק בהורדה תמורת תשלום מחנות ה-Playstation Store, חנות המשחקים המקוונת של מותג הפלייסטיישן.
המכשיר שוחרר ב-1 באוקטובר 2009, בארצות הברית.
סוני משווקת את המכשיר לצד הדגם הקודם, ה-PSP 3000.
באפריל 2011 הודיעה סוני על הפסקת ייצור הקונסולה והתמקדות בייצור הקונסולה הניידת החדשה, Playstation Vita (שאז נקראה בשם הקוד NGP).
זהו דגם לשוק הנמוך, אשר יצא בנובמבר 2011 באירופה בלבד כחלופה זולה לדגמי ה-PSP הקודמים.
מבחינת החומרה שלו, ה-PSP Street הוא שנמוך לעומת PSP 3000: הוא אינו כולל קישוריות WiFi, אין לו יציאת וידאו, אין לו מיקרופון וכן הסוללה אינה ניתנת להחלפה מידית.
כל שאר הפונקציות זהות לחלוטין.
זיכרון הפלאש הפנימי מתחלק ל-4 "כוננים" וירטואליים:
flash0 – מאחסן את קובצי התוכנה העיקריים של מערכת ההפעלה.
ללא פריצה, הדרך היחידה לכתוב לכונן זה היא באמצעות עדכון מערכת בלבד.
גודלו של כונן זה הוא כ-41MB.
flash1 – מאחסן את הגדרות המשתמש ומאפשר באופן עקיף כתיבה לכונן זה.
גודלו של כונן זה הוא כ-5MB.
flash2 – מאחסן מידע על רישיונות משחקים שמורדים מרשת ה-PSN.
גודלו של כונן זה הוא כ-4MB.
flash3 – כונן לשימוש עתידי.
באופן רשמי, אין לו שימוש והוא שמור (כלומר, לא ניתן לקרוא ממנו ולכתוב אליו), אך לעיתים פריצות משתמשות בכונן זה כאחסון נוסף/אחסון זמני.
גודלו של כונן זה הוא כ-9MB.
את הפריצות ניתן לחלק ל-3: פריצת פנדורה, פריצת HEN ופריצת CFW:
פריצת פנדורה – פריצה זו קיים בכלל דגמי 1000 וכן בחלק מדגמי 2000. הפריצה משתמשת בסוללה אשר מתוכנתת כך שהיא תכניס את הקונסולה למצב שירות (המכונה "פנדורה" - Pandora) וכרטיס זיכרון ייעודי.
הפריצה אינה תלויה בגרסת מערכת ההפעלה שנמצאת על המכשיר עצמו.
באמצעות סוללת פנדורה, ניתן להוציא את הקונסולה ממצב של בריק מלא, דבר שאינו אפשרי במכשירים החסינים לפריצת פנדורה.
פריצת פנדורה לא נמחקת אם המכשיר כבה, אלא מדובר בפריצה תמידית.
פריצת HEN – מבחינה טכנית, לא מדובר בפריצה אלא בניצול של פרצת אבטחה במערכת ההפעלה של הקונסולה המאפשרת הרצת תוכנות Homebrew - תוכנות קטנות אשר נוצרו על ידי משתמשים בקהילה, כמו משחקים, אימולטורים וכו'.
כיוון שפריצה זו אינה באמת משנה את קובצי מערכת ההפעלה, היא נחשבת ליותר בטוחה אך גם פחות משוכללת לעומת פריצת פנדורה או פריצת CFW.
פריצת CFW – זוהי הפריצה הנפוצה ביותר, אחרי פריצת פנדורה, אשר ישימה על כלל דגמי ה-PSP ועל כלל הגרסאות.
חסרונה הבולט לעומת פריצת פנדורה שבדגמי 3000 והלאה, לא ניתן לבצע פריצה תמידית כי רכיב ה-cIPL המאפשר את הרצת הפריצה בכל אתחול מחדש לא קיים.
בגרסה 6.20 קיימת פרצת אבטחה המאפשרת דימוי פעולת הרכיב cIPL כך שניתן לגרום לפריצה להיות תמידית ולא להימחק ברגע שהקונסולה מאותחלת מחדש.
הוויטה היא היורשת של קונסולת ה-PSP.
הקונסולה כוללת מעבד בעל 4 ליבות, מסך מגע 5 אינץ' ברזולוציה של 960x544, מצלמה קדמית (320×240) ואחורית (640×480) מובנות, GPS מובנה, רשת 3G (רק בדגם של ה-3G), זיכרון בגודל 512MB, קישוריות Bluetooth 2.1.
Play הוא אלבום האולפן השביעי של נמיאה אמורו.
האלבום יצא לאור ב-27 ביוני 2007. הוא מציג את הסגנון החדש של נמיאה אמורו, יש בו שיר עם נגיעות של רוק, "It's all about you".
האלבום שהה במקום הראשון בשבוע הראשון לצאתו.
הוא נקרא כך משום שלהקליט אותו, היה כמו "משחק".
נגני "הגלגול הראשון" של הלהקה היו ידידו של לנון מתקופת המבורג, קלאוס פורמן בגיטרה בס; המתופף אלן וייט, לימים מתופף להקת Yes ואריק קלפטון בגיטרה מובילה.
לימים הופיעו במסגרת הלהקה, בהרכבים משתנים, חברי הביטלס ג'ורג' האריסון ורינגו סטאר, המפיק פיל ספקטור בפסנתר, נגן אורגן האמונד בילי פרסטון, מתופף להקת המי, קית' מון ואחרים.
בשנת 2009 החיה בנם של לנון ואונו, שון לנון, את הלהקה.
ב-1 ביוני 1969 הקליטו לנון ואונו את השיר Give Peace a Chance בחדר מלון במונטריאול.
בהקלטה השתתפו חברים רבים של בני הזוג ואישים בעלי מעמד סמלי כ"נביא ה-LSD", טימותי לירי, המשורר אלן גינסברג, הרב אברהם פיינברג, שדרן הרדיו Murray the K, דיק גרגורי, זמרי מנזר הארי קרישנה ואחרים.
כאשר יצא התקליטון לאור נכתב עליו שהשיר נכתב על ידי לנון-מקרטני (כמו הקרדיט לכל שירי הביטלס, למרות שלמקרטני לא היה כל קשר לשיר) ומבוצע על ידי "להקת אונו הפלסטית".
בני הזוג לנון לא הגיעו למסיבת העיתונאים שזימנו על מנת להציג את הלהקה לציבור.
במקומם הוצבו מול העיתונאים מצלמת טלוויזיה ומסך שהקרין להם את תמונתם והמוטו: "YOU are the Plastic Ono Band" ("אתם להקת אונו הפלסטית").
בספטמבר 1969 הוזמנו לנון ואונו להופיע בפסטיבל רוקנרול ושלום בטורונטו.
על אף שלנון היה חבר להקת הביטלס, שחבריה לא הופיעו סולו או במסגרת להקות אחרות, הוא החליט להענות ולעלות על במה עם חברים שאינם חברי הביטלס.
כך היה לחבר הביטלס הראשון שהופיע על במה במסגרת להקה אחרת, מאז ייסוד הביטלס.
הלהקה שגיבש תוך יום אחד, עם קלאוס פורמן בבס, המתופף אלן וייט ואריק קלפטון בגיטרה מובילה, נקראה "Plastic Ono Band".
הרכב דומה גם ליווה את לנון בהקלטת התקליטון "Cold Turkey" באוקטובר (עם רינגו סטאר בתופים) והתקליטון בפברואר 1970 (עם וייט בתופים והאריסון בגיטרה ובשיתוף בילי פרסטון, מל אוונס ופיל ספקטור בפסנתר).
מנהל הלהקה היה אלן קליין.
בדצמבר 1970 הוציא לנון את תקליט הסולו הראשון שלו John Lennon/Plastic Ono Band שיצא יחד עם תקליט של יוקו אונו בשם Yoko Ono/Plastic Ono Band.
הייתה זו הפעם הראשונה בה זכתה הלהקה לקרדיט על תקליט מאז 1975.
PlayOnLinux היא תוכנת ממשק משתמש, למערכת שכבת התאימות Wine, אשר מטרתה היא לפשט התקנת תוכנות מותאמות חלונות, על מערכות הפעלה מבית לינוקס, בדגש על משחקים.
התוכנה משתמשת בבסיס נתונים אינטרנטי, המכיל תסריטי מעטפת, וקבצים בעלי הסיומת POL, המכילים את ההגדרות הנדרשות להתקנת כל תוכנה ותוכנה.
בעת התקנת תוכנה אם PlayOnLinux לא ימצא אותה במאגרי הרשת, המשתמש עשוי להיות מופנה להגדרה ידנית של התוכנה.
התוכנה מכילה בעיקר משחקים פופולריים אך גם תוכנות מצויות שונות כדפדפנים ומעבדי תמלילים, כשעל פי רוב אלו מפותחות על ידי חברות מערכות ההפעלה המתחרות בלינוקס, מיקרוסופט ואפל.
דוגמאות לתוכנות הקיימות במערכת הם, מיקרוסופט אופיס ואינטרנט אקספלורר, של חברת מיקרוסופט, ואייטונס, וספארי של אפל.
Play Unconventional Chess and Win הוא ספר שחמט בשפה האנגלית, שיצא בהוצאת Everyman Chess בבריטניה (2014), ועוסק בשינויים בחשיבה השחמטאית כתוצאה מכניסת המחשב לתחום.
הספר נכתב על ידי נעם מנלה וזאב זהר, בעריכתו המקצועית של רב-האמן רם סופר.
בספר מוצגים 137 עמדות ואטיודים של בכירי שחקני השחמט בעולם בהווה ובעבר.
בספר מוצגת התפיסה על-פיה כניסת מחשבים חזקים לתחום השחמטאי גורמת לשינוי בהערכת שוויין של הפרדיגמות השחמטאיות הקלאסיות.
הערכה מחודשת של משבצות סגורות.
הערכה מחודשת של משבצות ללא דרך חזרה.
הערכה מחודשת של שווי הכלים.
הערכה מחודשת של מבנים הרמוניים.
הערכה מחודשת של חוסר קואורדינציה בין הכלים.
לחשוב כנגד האינטואיציה השחמטאית הקלאסית.
חוסר הבנה או הבנה חדשה?
הערכה מחודשת של נחיצותה של ההצרחה.
הערכה מחודשת למעמדו של מלך חשוף.
הערכה מחודשת לתפקידו של מלך אקטיבי בפתיחת ואמצע המשחק.
טענת הספר היא כי כניסת המחשב יצרה הערכה מחודשת של פרדיגמות ישנות כגון שווי הכלים, חשיבות ההצרחה, חשיבות השורה השנייה והשביעית בלוח השחמט, ועוד.
כתוצאה מכך אנו רואים את עליית כוחם של שחקנים שוברי מסגרות.
הספר מציג תפיסה חדשנית על-פיה לשחקנים הקלאסיים קשה להתמודד עם מסעים שוברי פרדיגמות והם נוטים לשגות מיד אחר כך.
בספר מציעים המחברים להוסיף סימן שחמטאי חדש, לסימנים המוסכמים, המסומן ^ שמשמעותו "מסע מאתגר", כזה שעשוי לגרום לאיבוד עשתונות אצל היריב בסבירות גבוהה.
מסעים שבמבט ראשון לא ברור לקורא המבין אם עשה אותם גאון שחמט או שחקן שלא מבין כלום
השחור הקריב רגלי, השיג חופש עבור הכלים הקלים שלו ושליטה מסוימת במשבצות הלבנות במרכז הלוח.
ההתלבטות העיקרית של הלבן היא היכן למקם את הרץ מ-ג1. .
מהלך מאתגר שמפחית מאוד את ניידות הרץ.
למה אלוף העולם לעתיד שיחק ככה?
מעניין לעקוב אחר קו החשיבה של אנאנד: "חיפשתי מקום טוב לרץ השחור שלי, אבל לא הצלחתי למצוא אותו.
בסופו של דבר החלטתי למקם אותו על א3, כדי שהוא לא יפריע לשאר הכלים שלי.
אנאנד האמין שהחוזקה העיקרית של הלבן לטווח הארוך היא צמד הרצים שלו, אף על פי שכרגע הם לא מאוד יעילים.
היה צורך להזיז את הרץ מ-ג1 כדי לקשר את הצריחים ולאפשר התקפה על ג7, אבל כל שאר היעדים (ו4, ה3, ד2, ב2) היו מאפשרים את החלפת הרץ הזה בפרש או משאירים אותו פגיע.
אז הרעיון הוא פשוט, לעת עתה הרץ מוגן על א3. מאוחר יותר, לאחר כמה שינויים במבנה הרגלים, הוא יחזור למשחק...
הלבן מיקם את הכלים שלו מצוין.
הצריח שלו שולט בשורה החמישית ממרכז הלוח, בעוד הצריח השני ב-ב1 מכוון למלכה השחורה.
המהלך צב5 נראה טבעי, אבל...
ערוגה חריגה ביותר לצריח, אבל זה המסע היחיד שנותן ללבן יתרון.
לבן מאיים ר:ו7+ ולמלכה השחורה אין ערוגה טובה.
עכשיו זה טוב מפני שהרגלים של שחור נחלשים.
הספר מוכר כחשוב בעולם השחמט, מצוטט בביטאונים מובילים, ואחד מכותבי הספר הוזמן להציג את הרעיונות המשתקפים בספר ברחבי העולם וכן בטור חודשי במגזין השחמט בריטיש צ'ס מגזין.
Chess & Technology conference 2020 במשותף עם רב-אמן ג'ייקוב האגארד
ב-2022 צפוי להפוך ספרו Play Unconventional Chess and Win לקורס באתר קורסי השחמט המוביל בעולם Chessable לצד קורסים של אלופי העולם ולדימיר קראמניק ווישוואנתן אנאנד.
הספר זכה לביקורות אוהדות רבות ברחבי העולם במדינות בריטניה, גרמניה, שוודיה, ארה"ב וישראל.
רב-האמן שבשיאו דורג מס' 10 בעולם הגדיר את הספר "מדהים" בטורו הקבוע בהפינגטון פוסט ובחוברת 12.2014 בעמוד 624 של הבטאון הוא הוגדר כמקסים, מלא תובנות ומומלץ או במקור " A charming, insightful project and recommended".
Playbill הוא מגזין אמריקאי חודשי המיועד לצופי תיאטרון.
המגזין קיים במהדורה למנויים, אך רוב עותקיו יוצאים לאור עבור הפקות מיוחדות ומופצים מדלת לדלת.
כל גיליון מכיל מאמרים אודות אמנים, מחזות ומחזות זמר חדשים או אטרקציות מיוחדות.
ליבה זו זהה לכל מהדורות המגזין, בכל נקודות החלוקה, במהלך אותו החודש.
הכתבות מכילות רשימות, תמונות וביוגרפיות של השחקנים; ביוגרפיות של מחזאים, מלחינים ואנשי צוות ההפקה; רשימה של סצנות, כמו גם שירים ומבצעיהם (למחזות זמר); ותיאור קצר של הרקע עבור הפקה מסוימת.
כמו כן, ישנו פירוט של מספר ההפסקות ומידע אודות אולם התיאטרון המארח את ההפקה.
Playbill יצא לאור לראשונה בשנת 1884 עבור אולם תיאטרון בודד, ברח' 21 בניו יורק.
כיום, המגזין מופץ כמעט בכל תיאטראות ברודוויי, כמו גם אוף ברודוויי.
מחוץ לניו יורק, Playbill מופץ בתיאטראות ברחבי ארצות הברית, בין השאר באינדיאנפוליס, בולטימור, בוסטון, ברמינגהאם, דאלאס, וושינגטון, יוסטון, לוס אנג'לס, מיאמי, מיניאפוליס, ניו אורלינס, סינסינטי, סן דייגו, סן פרנסיסקו, סנט לואיס, פיטסבורג, פילדלפיה, פיניקס, קולומבוס, ושיקגו.
Playbill המופץ בערבי פתיחה של הצגות בברודוויי מוטבע בחותם על כריכה ועל עמוד השער של המגזין.
באתר האינטרנט של Playbill ניתן לרכוש מהדורות "ערבי פתיחה" שכאלו.
במקום מידע אודות צוות שחקנים והפקה מסוימת, חוברת של מנוי מהדורת Playbill מכילה רישומים של הפקות ברודוויי ואוף ברודוויי וחדשות אודות הפקות לונדוניות וסיבובי הופעות של מחזות זמר שונים בצפון אמריקה.
הסמליל הקבוע של Playbill הוא צהוב עם כיתוב שחורה.
נכון ל-1 ביוני 2014, הסמליל של Playbill שינה את צבעו הצהוב לצבע אחר לציון ארבעה אירועים בלבד בכל תולדותיו:
תאריך הצבע/הצבעים האירוע אוקטובר 2007 ירוק היום השנה החמישי של המחזמר מרשעת אוקטובר 2011 כחול מלכותי היום השנה העשירי של המחזמר מאמה מיה!
אוקטובר 2013 ירוק היום השנה העשירי של המחזמר מרשעת יוני 2014 צבעי הקשת חודש הגאווה יוני 2015
בינואר 1994 השיק המגזין Playbill אתר אינטרנט מקוון.
באתר החינמי מופיעות חדשות חמות על תעשיית התיאטרון, המתמקדות בהפקות העולות בניו יורק, אבל גם הפקות אזוריות, בין-לאומיות וסיבובי הופעות.
האתר מתעדכן באופן שוטף, וגולשים בו גם צופי תיאטרון, וגם אנשי מקצוע.
באתר מתפרסמות הנחות על כרטיסים ובמסעדות.
בשנת 2000, Playbill הוסיפה חנות קניות קמעונאיות באינטרנט המציעה סחורה רשמית של Playbill וסחורה מהפקות נוכחיות והפקות עבר של ברודוויי.
בשנת 2006, Playbill השיקה חברת תקליטים בשם Playbill Records.
בשנת 2007 הושקה תחנת הרדיו Playbill Radio, המשדרת 24 שעות ביממה מוזיקה ממחזות הזמר של ברודוויי, וכן מבזקי חדשות, פודקאסטים ועוד.
לתחנה ספרייה מוזיקלית של מעל 20,000 כותרים.
בשנת 2011, הושק האתר Playbill Vault, מסד נתונים מקוונים מקיף של ההיסטוריה של תיאטראות ברודוויי.
במשך עשרות שנים, Playbill התמקד בתיאטראות ברודוויי ואוף ברודוויי, ואילו Stagebill התמקד בקונצרטים, אופרה, מחול ובמקומות כגון מרכז לינקולן וקרנגי הול.
נקודת המחלוקת העיקרית של המהלך האחרון הייתה שליטה על תוכן פרסום: Playbill מופץ בחינם לתיאטראות, בהסתמך על הכנסות מפרסום הנמצאות תחת שליטתו וסמכותו הבלבדית, ואילו חברת דיסני דרשה, על פי מדיניות החברה, תוכנית ללא פרסומות לסיגריות או אלכוהול.
בתגובה לפלישה של Stagebill, החלה Playbill בהפקת Showbill, הוצאה לאור מקבילה, שתאמה את דרישות הפרסום של דיסני.
עכשיו עם אלטרנטיבה, דיסני עברה מ-Stagebill ל-Showbill עם מלך האריות, בעיצומן של ההופעות בתיאטרון "ניו אמסטרדם".
(באופן אירוני, כאשר ההפקה עברה להופיע בתיאטרון מינסקוף, שאיננה בבעלות דיסני, הם היו מחויבים לעבוד עם Playbill, כמו גם שאר הפקות דיסני בתיאטראות אחרים.) מרכז פורד לאמנויות הבמה גם עבדו ביחד עם Showbill כאשר הציגו את Ragtime, ככל הנראה כדי להימנע מפרסומות של יצרניות רכב מתחרות.
בנסיבות שונות, המפיקים של הפקת ברודוויי המחודשת של "קברט" ביקשו לשמור על אווירה של מועדון לילה מפוקפק בסטודיו 54, בו הוצג המחזמר, והם התעקשו על חלוקת תוכניית ה-Playbill לצופים לאחר ההופעה, בצאתם מהאולם.
ב-Playbill חששו שהם מפסידים חשיפה של הפרסומות שלהם, והציעו למפיקים לחלק תוכניות של Showbill במקום.
בנוסף, Playbill הגיבו למהלך של Stagebill גם באמצעות הפקת תוכניות להופעות של אמנויות קלאסיות, תוך שהם מחזרים באגרסיביות אחר מקומות רבים שהיו בעבר לקוחות של Stagebill.
באביב של שנת 2002, Playbill חתמה על חוזה עם קרנגי הול; אבן דרך זו הצטרפה להסכם מוקדם יותר שהושג עם מטרופוליטן אופרה וסיכום על חוזה עם התזמורת הפילהרמונית של ניו יורק – שני לקוחות עבר משמעותיים של Stagebill במרכז לינקולן.
עם לקוחות חדשים אלו, Playbill פרצה את גבולות הפורמט הטיפוסי שאפיין אותה עד אז, והחלה לפרסם תוכניות מותאמות באופן אישי, בדומה ל-Stagebill.
מהלך זה, בשילוב הבעיות הכספיות שהיו ל-Stagebill, סימנו את סופו של Stagebill כישות פרסום.
מאוחר יותר באותה השנה, Stagebill הפכה לחדלת פירעון אחרי חמש שנים של תחרות ראש-בראש מול Playbill, אשר בסופו של דבר רכשה את הסימן המסחרי "Stagebill".
Playbill Vault הוא בסיס נתונים מקוון שנוצר ואשר מופעל על ידי Playbill, וכולל מידע אודות הפקות תיאטרון בברודוויי, תוכניות, תמונות, לוח דרושים ונתוני מכירות כרטיסים בקופות.
האתר מספק תיעוד של הפקות בברודוויי מאז 1930 ועד היום.
המידע באתר כולל רשימת קרדיטים של בעלי תפקידים שונים בהפקות, לרבות צוותי שחקנים מקוריים ונוכחיים, תמונות וקטעי וידאו; כמו כן, ישנם תצלומים של השחקנים השונים, ומהדורות עיתונים סרוקות.
האתר הושק ב-1 בדצמבר 2011, ונמצא כעת בגרסת בטא.
כחלק מבכורת המחזמר "לה קאג' או פול" בישראל, יצאה לאור תוכנייה מיוחדת בשיתוף פעולה ראשון בישראל עם מותג Playbill, אשר חולקה לקהל ללא תשלום כנהוג בברודוויי.
"Play" (בעברית: "לנגן") הוא סינגל שהוקלט על ידי הזמרת האמריקאית ג'ניפר לופז.
השיר יצא לאור ב-27 במרץ 2001, כסינגל השני מתוך אלבום האולפן השני שלה, J.Lo.
לשיר יצאה גרסת רמיקס שנכללה באלבום הרמיקסים הראשון שלה לופז, J to tha L–O!
השיר זכה להצלחה כאשר הגיע למקום ה-18 בארצות הברית ובנוסף הגיע לעשירייה הפותחת ב-10 מדינות שונות.
בבריטניה השיר גם זכה להצלחה רבה כאשר הגיע למקום ה-3. על מנת לקדם את השיר יצא לו קליפ בבימויו של פרנסיס לורנס ובנוסף לופז הופיעה איתו במהלך שתי ההופעות שלה בפוארטו ריקו לקידום האלבום.
הוא נכתב על ידי קורי רוני, כריסטינה מילאן, ארנתור בירגיסון ואנדרס בג והופק על ידי השניים האחרונים.
השיר הוא שיר דאנס פופ בהשפעת מוזיקת פאנק כאשר הוא הושווה לשירים של הזמרת מדונה בעקבות השימוש בגיטרה חשמלית וביטים של פאנק.
מבחינה לירית לופז מבקשת מהדי ג'יי לנגן את השיר האהוב עליה.
השיר זכה להצלחה כאשר הגיע למקום ה-18 בארצות הברית.
בנוסף הוא גם זכה להצלחה רבה ברדיו האמריקאי כאשר הגיע למקום ה-7 במצעד הרדיו הרשמי וזכה להצלחה במצעדים נוספים בארצות הברית כדוגמת מצעד שירי הפופ, שם הגיע למקום השישי ולמקום השני במצעד שירי הדאנס קלאב.
בקנדה השיר גם זכה להצלחה כאשר הגיע למקום ה-5.
בבריטניה השיר גם כן זכה להצלחה כאשר הגיע למקום ה-3 ונשאר במצעד במשך 12 שבועות.
באוסטרליה השיר זכה להצלחה דומה לבארצות הברית כאשר הגיע למקום ה-14, שם גם הגיע למעמד זהב.
בניו זילנד השיר אף זכה להצלחה גדולה יותר כאשר הגיע למקום ה-7. ההצלחה של השיר הגיע גם לאירופה שם הגיע למקום ה-6 במצעד האירופאי הכללי.
השיר זכה להצלחה רבה בעולם, ואף הגיע בשיאו אל המקום ה-18 במצעד הבילבורד הוט 100.
מדינהתאריך יציאהפורמטחברת תקליטיםמקורארצות הברית27 במרץ 2001הורדה דיגיטליתסוני מיוזיק אנטרטיינמנטגרמניה17 באפריל 2001סינגל מקסי
Platyceramus הוא סוג של צדפה קדומה אשר חיה בקרטיקון ונחשבת לסוג הצדפות הגדולות ביותר שהיו בעולם.
לעיתים היא נחשבת לתת-סוג של הצדפה הגדולה Inoceramus, שחיה באותה תקופה.
בסוג זה 2 מינים: Platyceramus cycloides ו-Platyceramus platinus, אשר חיו בעבר לחופי קנזס שבים הפנימי המערבי.
צדפה זו הגיע לרוחב של 1 מטר ואף ל-3 מטר בכמה ממצאים.
ככל הנראה היא חיה במצולות הים, שם הייתה צריכה זימים רחבים כדי לקלוט חמצן.
בתוך צדפה זו, בדומה לצדפה Inoceramus נמצאו יצורים קטנים יותר כמו בלוטי ים, סרטנים דומים ואף כמה דגים קטנים אשר השתמשו בקונכייה הרחבה אך הדקה של הצדפה כבית גידול בעודם צעירים.
עם זאת חלקם נקברו והתאבנו איתה.
צדפה זו התגלתה בכמה מקרים עם פנינים בתוכן.
Plastic Hearts (בעברית: "לבבות מפלסטיק") הוא אלבום האולפן השביעי של הזמרת האמריקאית מיילי סיירוס.
האלבום יצא לאור ב-27 בנובמבר 2020, על ידי חברת התקליטים RCA רקורדס.
זהו אלבומה הראשון של סיירוס באורך מלא מאז Younger Now ולאחר שהוציאה את המיני האלבום She Is Coming.
האלבום היה אמור להיקרא במקור She Is Miley Cyrus ותוכנן לצאת בשנת 2019; עם זאת, גירושיה של סיירוס מליאם המסוורת', ניתוח מיתרי קולה והתפרצות נגיף הקורונה גרמו לעיכובים בצאתו.
סיירוס ציטטה כי השפעות המוזיקליות על האלבום הנוכחי היו יותר מן הזמרת בריטני ספירס ולהקת מטאליקה.
סיירוס אמרה שהאלבום הושפע מבחינת רעיונית מרוק קלאסי כמו הביטלס, הרולינג סטונז ואואזיס, אך זו הייתה תפיסה של המפיק אנדרו וויאט, לא שלה.
היא הרגישה שלא הייתה מרוצה מהפקת הקול שלה באלבום הזה, וציינה שהוא נשמע "בינוני".
לגבי השיר "Prisoner" עם דואה ליפה, סיירוס אמרה שזה לא היה הרעיון שלה.
לדעתה השיר לא התאים לאלבום ויכול היה להתאים יותר לאלבום של ליפה.
סיירוס סיפרה על השיר "Hate Me" שנולד מתוך חלום שבו השתתפה בהלוויה של עצמה, בהשראת הסרט "סיפורי דגים".
השיר עוסק ברעיון שאנשים נוהגים לשפוט אמנים בחייהם, אך מכבדים אותם רק לאחר מותם.
גרסת הסטרימינג של השיר שונה מגרסת הדיסק והויניל, היא ערכה את השיר מחדש אחרי שכעסה על ההפקה הראשונית.
סיירוס סיפרה כי היא רואה בשיר "Never Be Me" אחד השירים הטובים ביותר שכתבה אי פעם.
לפני צאת האלבום, גורמים בסביבתה חששו שהשיר יפגע בגברים מאזינים, כי הוא עשוי להיתפס כאמירה על חוסר נאמנות, אך סיירוס לא התרגשה מהביקורת.
היא הגיבה בציניות ואמרה: .
ביולי 2018, הסירה סיירוס את כל הפוסטים שלה בעמוד האינסטגרם ונעדרה מן המדיה חברתית עד חודש נובמבר, כשחזרה הודיעה על שיתוף הפעולה שלה עם מארק רונסון ושהיא ממשיכה לעבוד על הפרויקט הקרוב שלה.
סיירוס ורונסון אמרו למאט וילקינסון מ-Apple Music 1 שהם "80% סיימו" עם אלבומיהם, אשר תוכננו כי שהפרויקט של סיירוס ייצא ביוני 2019.
במאי 2019, סיירוס ערכה מושב האזנה פרטי לאלבום עבור בכירי iHeartRadio לאחר שהודיעה על סיום ההקלטות האלבום.
ב-9 במאי הכריזה סיירוס ברשתות החברתיות כי תוציא מוזיקה חדשה ב-30 במאי, בהמשך הצהירה כי המוזיקה החדשה שלה תהיה "לא שגרתית".
ב-31 במאי, צייצה סיירוס כי האלבום יישא את הכותרת She Is Miley Cyrus, כי קודם לו יצאו שלושה מיני-אלבומים שיורכבו מתוך שישה שירים: She Is Coming, שיצא ב-31 במאי, לאחר מכן She Is Here, שיצא בקיץ ולבסוף המיני-אלבום האחרון She Is Everything.
סיירוס תיאר את שלושת המיני-אלבומים כ"פרקים שונים לטרילוגיה" שביחד יהוו את האלבום באורך מלא.
רשימות הרצועות שלהם הייתה אמורה להיות "עונתיות" באופיין; היא סיפרה כי היא באה ל"[רוצה להרגיש] אור ולהרגיש את החום" של תחילת הקיץ, והיא כאן והיא הכל כדי להיות "קר יותר וקצת יותר כהה" שכן מחזור היציאות צפוי להתארך עד הסתיו.
היא נמצאת כאן בהשראת "ההווה שבו [כורש נמצא]", בעוד שהיא הכל אמורה להיות מונעת בלדה יחסית.
בהמשך הסבירה כי כינוי "היא" בכותרת האלבום תיאר את "הגרסה הכי בטוחה של עצמה".
סיירוס המשיכה לעבוד על האלבום בעקבות גירושיה מבעלה ליאם המסוורת' שהתרחשו במהלך חודש באוגוסט.
בחודש שלאחר מכן דווח כי סיירוס מתלבטת בין עדכון האלבום הקיים שהושלם לפני גירושיה או להקפיאו לחלוטין.
ב-20 באוקטובר, הועלו השערות מתוך סרטון הלייב של סיירוס כי צאת האלבום המלא נקבע ליום הולדתה ב-23 בנובמבר.
ב-3 בנובמבר, הצהיר מארק רונסון כי שיתופי הפעולה של סיירוס עמו מתוכננים להשתחרר לפני סוף אותה שנה.
אולם ב-9 בנובמבר, החלו להופיע דיווחים כי המוזיקה החדשה של סיירוס תתעכב עד תחילת 2020 עקב ניתוח מיתרי הקול שלה מוקדם יותר באותו חודש.
בערב ראש השנה 2020, סיירוס העלתה סרטון סיכום העשור האחרון והודיעה כי "[העידן] החדש מתחיל עכשיו".
היא הצהירה כי "[היא] התקרבה מאוד [והרגישה] דחיפות" במהלך ראיון עם די ג'יי סמולזי ב-4 במרץ.
ב-4 באוגוסט, סיירוס צייצה קטע מתוך הקליפ "Start All Over", שמתוך אלבום הבכורה שלה Hannah Montana 2: Meet Miley Cyrus, הציוץ כלל את האשטגים "#sheiscoming" ו-"#butforrealthistime".
בהמשך הצהירה כי תחכה עד שתוכל לצאת לסיבוב הופעות שוב להוצאת האלבום, אולם מאוחר יותר דווח כי האלבום יצא לאור בנובמבר.
ב-23 באוקטובר הכריזה סיירוס כי האלבום ייקרא כעת Plastic Hearts וייצא ב-27 בנובמבר; הוא זמין להזמנה מראש באותו יום.
עטיפת האלבום צולמה על ידי מיק רוק, הידוע בעבודתו עם שחקנים ובהם ג'ואן ג'ט ודבי הארי.
סיירוס חשפה כי האלבום יכיל כמה עטיפות שונות אשר היו זמינות בבלעדיות באתר שלה במכירת העותקים הפיזיים של האלבום, המהדורה המוגבלת, סיירוס מופיעה בה עם בורי בלונדינית, לבושה בחולצת שחור-לבן ללא שרוולים של ז'אן-פול גוטייה ועליה מודפסת המילה "מצונזרת", ומאובזרת בתכשיטי זהב.
יצירות האלבום הסטנדרטיות והדיגיטליות מכילות פילטר ורוד על תמונתה של סיירוס, ואילו עותקים במהדורה מוגבלת מהאתר של סיירוס כוללים פילטר שחור-לבן וכן את גרסאות הצבע המלאות.
זמינות האלבום בהזמנה מוקדמת החלה ב-24 באוקטובר 2020, עם זאת שלושה שירים שניתן להוריד.
ב-13 במרץ 2021 יצא לאור הסינגל השלישי מתוך האלבום, "Angels like You".
השיר "Angels like You" הפך ללהיט מאוחר והשיג נתוני סטרימינג גבוהים יותר מ-"We Can't Stop" ו-"Wrecking Ball", וסיירוס טענה שהיה צריך להיות הסינגל הראשון מהאלבום.
לדבריה, חברת התקליטים רצתה להתחיל עם שיר פופי כדי "לשגר את האלבום לעולם", אבל זו הייתה טעות בעיניה.
מאוחר יותר ציינה שהיא חושבת שהשירים "Angels Like You" ו-"WTF Do I Know" היו צריכים להיות הסינגלים המרכזיים של האלבום.
בראיון עם זיין לו מאפל מיוזיק שהתקיים ב-23 בנובמבר 2020. סיפרה סיירוס כי היא תציג קטעים בעמוד הטיקטוק שלה מתוך סדרת קטעים שתקרא "Watermarked", שתעלה ב-26 בנובמבר, בהמשך חשפה כי תתארח במופע "Studio 2054", של הזמרת דואה ליפה ב-27 בנובמבר.
סיירוס צפויה גם להופיע בסדרת הקונצרטים הדיגיטליים של Amazon Music Holiday Plays ב-1 בדצמבר.
האלבום קיבל ביקורות חיוביות בדרך כלל מצד מבקרי המוזיקה.
ב-Metacritic, שמקצה דירוג מנורמל מתוך 100 לביקורות של מבקרי המיינסטרים, יש לאלבום ציון ממוצע של 78 בהתבסס על שבע ביקורות, מה שמעיד על "ביקורות חיוביות בדרך כלל"; זוהי הביקורת הגבוה ביותר באלבומים של סיירוס מן האתר.
אמרה כי "האלבום הוא שער הכניסה של סיירוס לעולם הרוק", אך הצהירה ש"אף על פי שהיא הוכיחה את עצמה כזיקית מוזיקלית לאורך כל ההיבטים בקריירה שלה, אך סיירוס עדיין פונה לעולם מוזיקת הפופ שלה בעקבות שהיו איתה מהיום הראשון".
האלבום הופיע לראשונה במקום השני במצעד בילבורד 200 לאחר שמכר כ-58,200 יחידות והושמע 46.8 מיליון פעמים בפלטפורמות הסטרימינג.
+ תאריכי יציאות לאור ופורמטים עבור Plastic Heartsמדינהתאריך יציאהפורמטחברת תקליטיםמקורעולם27 בנובמבר 2020תקליטור • הורדה דיגיטלית • הזרמת מוזיקהתקליטי RCAיפן16 בדצמבר 2020תקליטורסוני מיוזיק
Play It Again הוא המיני-אלבום הראשון של הזמרת-יוצרת האמריקאית בקי ג'י.
האלבום יצא לאור ב-13 ביולי 2013 על ידי חברת התקליטים קימוסבי רקורדס.
מתוך המיני-אלבום יצא השיר "Can't Get Enough", אשר זכה להצלחה במצעדים הלטיניים.
המיני-אלבום לא נכנס למצעד הבילבורד 200.
המיני-אלבום עצמו לא זכה להצלחה גדולה, אך השיר "Can't Get Enough" שנכלל בו הגיע למקום הראשון במצעד שירי האירפליי הקצביים הלטיניים של בילבורד.
כמו כן, הגיע השיר למקום השני במצעד האירפליי הלטיני.
כמו כן, השיר נכנס לעשירייה הפותחת במצעד שירי הפופ הלטיניים.
גרסתו הספרדית זכתה להצלחה בהתאמה.
Play On (בעברית: להפעיל או לנגן) הוא אלבום האולפן השלישי של הזמרת-יוצרת האמריקאית קארי אנדרווד.
האלבום יצא לאור ב-3 בנובמבר 2009, על ידי חברות התקליטים אריסטה נאשוויל ו-19 רקורדס.
האלבום הגיע למקום הראשון בארצות הברית ונמכר בלמעלה מ-318 אלף עותקים בשבוע הראשון ליציאתו במדינה ובכך שבר שיא שהפך לאלבום הנשי שמכר הכי הרבה עותקים בשבוע הראשון ליציאתו במדינה ב-2009. בנוסף זהו גם היה לאלבומה השלישי שהגיע לראש מצעד אלבומי הקאנטרי האמריקאי.
נכון לאוקטובר 2016 האלבום נמכר בלמעלה מ-2.3 מיליון עותקים נקיים ו-3 מיליון עותקים במכירות משולבות בארצות הברית מה שמזכה אותו למעמד פלטינה משולשת.
בנוסף הוא גם הגיע למעמד פלטינה בקנדה ולמעמד זהב באוסטרליה.
מתוך האלבום יצאו ארבעה סינגלים, אשר שלושה מתוכם כבשו את מצעד שירי הקאנטרי האמריקאי ואף כל אחד מהם קיבל מעמד של פלטינה או יותר במדינה.
הסינגל האחרון מהאלבום "Mama's Song" הגיע למקום השני באותו מצעד וקיבל מעמד זהב במדינה ובכך כל שירי האלבום הגיעו לחמישייה הפותחת במצעד זה וקיבלו מעמד של זהב או יותר במדינה.
הסינגל הראשון מהאלבום "Cowboy Casanova" הגיע למקום ה-11 במצעד האמריקאי הרשמי ואף היה לשיר החמישי שעשה את הקפיצה הגדולה ביותר ממקום מסוים למקום מסוים במצעד האמריקאי הרשמי כאשר קפץ מהמקום ה-96 למקום ה-11.
האלבום היה מועמד לשני פרסי גראמי על השירים "Temporary Home" ו-"Mama's Song" בעוד האלבום היה מועמד לפרס אלבום השנה בטקס פרסי האקדמיה לקאנטרי ובטקס "Country Music Association".
בטקס פרסי הפרסים האמריקאי הוא זכה בפרס אלבום הקאנטרי של השנה.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 3×3,000,000קנדה (Music Canada)פלטינה80,000
מקוםתאריך יציאהבריטניה2 בנובמבר 2009סינגפורנורווגיהפינלנדשוודיהארצות הברית3 בנובמבר 2009קנדהספרדדנמרקדרום אפריקהלוקסמבורגבלגיההולנדאוסטריהניו זילנדצרפתשווייץפורטוגלאירלנדתאילנדגרמניהיווןאוסטרליה6 בנובמבר 2009איחוד האמירויות הערביות3 בפברואר 2010יפן19 במאי 2010אוסטרליה (מהדורת דלוקס)10 ביוני 2011ניו זילנד (מהדורה דלוקס)
Platinum Pixie: Hits (בעברית: פיקסי פלטינה: להיטים) הוא אלבום הלהיטים הראשון של הזמרת-יוצרת הבריטית פיקסי לוט.
אלבום הלהיטים יצא לאור ב-21 בנובמבר 2014 על ידי חברת התקליטים וירג'ין EMI.
אלבום הלהיטים זכה להצלחה מזערית, תוך שנכנס למצעד האלבומים הבריטי.
Play Date (בעברית: חבר למשחק) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby.
השיר יצא לאור ב-14 באוגוסט 2015, ביחד עם שאר שירי האלבום, אך נכלל במהדורת הדלוקס שלו בלבד.
באפריל 2020, חמש שנים לאחר צאתו המקורית, נכנס השיר למצעד ה-Viral 50 של ספוטיפיי.
במאי 2020, נכנס למצעדי הבילבורד למיניהם ולמצעדים נוספים ברחבי העולם.
במצעד שירי הסטרימינג האלטרנטיביים הגיע למקום התשיעי, בעוד במצעד השירים האלטרנטיביים הדיגיטליים הגיע למקום השלוש עשרה.
בנוסף לכך, נכנס למצעדי השירים שבוולוניה ופלנדריה, ולמצעד של רולינג סטון טופ 100, שם הפך לשירה הראשון שנכנס למצעד.
הצלחתו של השיר באה לידי ביטוי גם ברשתות הסטרימינג השונות, כאשר צבר בספוטיפיי למעלה מ-170 מיליון השמעות, בעוד ביוטיוב צבר למעלה מ-100 מיליון צפיות גם כן.
ב-25 בנובמבר 2016, הוציאה מרטינז את המיני-אלבום השלישי שלה Cry Baby's Extra Clutter EP, בו נכלל השיר כרצועה הראשונה.
המיני-אלבום הכיל בתוכו את שלושת השירים שנכללו במהדורת הדלוקס של Cry Baby, בתוספת שיר חדש שהוציאה לכבוד חג המולד, "Gingerbread Man".
השיר נכתב על ידי מלאני מרטינז וג'ניפר דקילבאו והופק על ידי ג'ניפר דיקלבאו ומייקל קינן.
השיר כשמו, מדבר על כך שמרטינז מתארת מצב בו היא ובחור מסוים נשארו לבד בבית שלה ובעקבות כך, היא מכנה אותו כ-"חבר למשחק" שלה, תוך שהיא מצהירה "שהיא לא מייחסת לכך חשיבות".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-170 מיליון השמעות.
לקראת אפריל 2020, התחיל השיר לצבור פרסום ברשת החברתית טיקטוק.
תוך ימים ספורים זכה השיר למאות אלפי פרסומים שונים ברשת החברתית, עד כדי כך שנכנס למצעדי היוטיוב ולמצעדי הספוטיפיי.
ביוטיוב זכה השיר להצלחה רבה כאשר הצליח לצבור למעלה מ-600,000 צפיות ביממה אחת.
בספוטיפיי זכה להצלחה כה גדולה, עד שהצליח לצבור למעלה ממיליון השמעות ביממה אחת, חמש שנים לאחר צאתו המקורית.
בהמשך, צבר למעלה מ-1.6 מיליון השמעות ביממה אחת.
נכון לפברואר 2020, פורסמו מאות אלפי סרטונים בטיקטוק בהם נכלל השיר, תוך שאחד מהם הצליח לצבור למעלה מ-10 מיליון צפיות בימים ספורים.
הדראג קווין הווייטנאמית-אמריקאית, פלסטיק טיארה העלתה לרשת החברתית שני סרטונים בהם מושמע השיר ואלו הצליחו לצבור למעלה ממיליון צפיות בפרק זמן קצר.
ב-1 במאי 2020, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה.
בעקבות הצלחתו של השיר, הצליח האלבום Cry Baby, לחזור למצעדי האלבומים השונים, תוך שהצליח לחזור למצעד הבילבורד 200. ב-5 ביוני 2020, העניק איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה.
ב-26 ביוני 2020, הוציאה מרטינז את הסינגל "Fire Drill", תוך שהפכה את "Play Date" לבי-סייד שלו, על מנת לעזור בקידום שלו.
ב-8 במאי 2020, ערך אתר המוזיקה Idolator, ראיון מקיף עם מלאני מרטינז על הצלחתו המפתיעה של השיר ועל מגפת הקורונה.
בראיון נאמר כי "להיט רדום זה דבר אחד, אך להיות ויראלי עם שיר שיצא לראשונה בשנת 2015 זה משהו אחר לגמרי.
עם זאת, זהו המצב שכרגע מרטינז נמצאת בו עם שירה "Play Date".
השיר הוא המנון פופ, שהיווה כרצועת בונוס במהדורה הדיגיטלית של Cry Baby ובאפריל 2020, זכה להצלחה חסרת תקדים לאחר שהפך לוויראלי ברשת החברתית טיקטוק.
בספוטיפיי הוא כבר צבר למעלה מ-80 מיליון השמעות, בעוד האודיו שלו ביוטיוב מתקרב ל-40 מיליון צפיות.
בקצב הזה, הוא יצליח להיכנס למצעד הבילבורד הוט 100".
בהמשך הראיון, נשאלה מרטינז מתי היא גילתה שהשיר הפך לוויראלי וזו ענתה "כמה ימים לפני יום הולדתי ה-25!
זו הייתה מתנה ממש מיוחדת מהיקום".
לאחר מכן, נשאלה האם היא הופתעה ששיר משנת 2015 לפתע זכה להצלחה בסדר גודל שכזה ואמרה "לא רק שהופתעתי, אלא הייתי מלאה בפליאה.
אני אסירת תודה שהאנשים התחברו לשיר ברמה הזו.
מרגש אותי לראות שמגלים את Cry Baby, בזכות השיר הזה".
לאור ההצלחה של השיר, נשאלה האם בכוונתה לצלם לשיר קליפ ויזואלי ובתגובה אמרה "בימים הללו אני מצלמת קליפ ויזואלי בשבילו בבית שלי".
לקראת סוף הראיון, נשאלה האם בכוונתה להוציא את השיר כסינגל ובתגובה אמרה "יש לי כמיהה עזה לעזור לשיר להמשיך להצליח אך עם זאת, אני חושבת שגם בלי שאוציא אותו מחדש כסינגל הוא ימשיך להצליח.
אני חושבת שהוא ימשיך להיות חי גם בלי שאני אוציא אותו מחדש כסינגל".
בסוף הראיון, נשאלה האם היא זוכרת את רגעי ההקלטה של השיר וזו סיכמה והצהירה כי "תהליך יצירת השיר החל כשהייתי בסטודיו שנמצא בניו יורק.
בנוסף לכך, ג'ניפר דקילבאו כתבה אותו ביחד איתי והדבר היחיד שאני זוכרת זה שצרחנו את הפזמון שלו בהתרגשות רבה.
הרגשתי שהשיר מצליח להיות מעין ביטוי מדויק ושלם לתחושה של לרצות יותר מסתם קשר שטחי עם מישהו.
השיר מדבר על חיפוש של קשר אותנטי, טהור ואמיתי.
נראה לי הגיוני שבתקופת הבידוד הזו (מגפת הקורונה) אנשים מאזינים לשיר שעוסק ברצון להתחבר לאחרים".
האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו של השיר ביחד עם שאר שירי האלבום.
נכון למאי 2020, מונה הצפיות שלו עומד על למעלה מ-75 מיליון צפיות, מה שהופך אותו לאחד מהנצפים ביותר באלבום.
כמו כן, הצליח האודיו לצבור בממוצע למעלה מ-600,000 צפיות בכל יממה באותו החודש.
בהמשך, עלה הממוצע למיליון צפיות ביממה.
קליפ המילים הלא רשמי של השיר, הועלה ליוטיוב ב-28 באפריל 2020, תוך שהצליח לצבור למעלה מ-300 אלף צפיות בפחות מיממה.
בתוך שבועות בודדים, צבר למעלה מ-3 מיליון צפיות.
ב-26 במאי באותה השנה, הוציאה את קליפ המילים הרשמי של השיר, בו ניתן לראות בובות מכוסות בדם וכרטיסי ברכה שונים, עליהם מופיעות מילות השיר.
ביממה אחת, צבר קליפ המילים הרשמי למעלה מ-1.2 מיליון צפיות.
נכון ליוני 2020, מונה הצפיות של קליפ המילים עומד על למעלה מ-15 מיליון צפיות.
מדינהתאריך יציאהפורמטחברת תקליטיםמקורעולם14 באוגוסט 2015הזרמת מוזיקה • הורדה דיגיטליתאטלנטיק
"Play the Game" הוא שיר של להקת הרוק הבריטית קווין, שנכתב על ידי פרדי מרקיורי.
השיר מתחיל את אלבומם The Game משנת 1980. השיר מופיע גם באלבום Greatest Hits.
הוא הגיע למקום ה-14 במצעד הסינגלים הבריטי, ובארצות הברית הוא הגיע למקום ה-42.
הבי-סייד, "A Human Body", היה במשך שנים רבות אחד משירי קווין הבודדים שקיימים רק בוויניל.
הוא יצא בסופו של דבר על גבי תקליטור בשנת 2009 כחלק The Singles Collection Volume 2 ונכלל גם בדיסק הבונוס של הגרסה המחודשת של The Game בשנת 2011.
פרדי מרקיורי – זמרה, קולות רקע, פסנתר, סינתיסייזר
Platinum & Gold Collection הוא אלבום הלהיטים השני של הזמרת טוני ברקסטון אשר יצא ב-12 באוקטובר 2004. האלבום מכיל אוסף מצומצם של שירים אשר היו בולטים במהלך הקריירה של ברקסטון עד לאותה נקודה.
בנוסף האלבום גם מכיל רמיקסים לחלק מהלהיטים.
האלבום לא זכה להצלחה, במיוחד בארצות הברית שנחשבה למדינה בה ברקסטון זכתה להצלחה מסחרית במיוחד כאשר האלבום מכר במדינה כ-280 אלף עותקים ובכך למעשה לא זכה לאף מעמד ואף איגוד תעשיית הקלטות לא העניק לו תואר כלשהו.
"Play" (בעברית: "לשחק") הוא סינגל של הדי ג'יי הבריטי, ג'קס ג'ונס, בהשתתפות הלהקה הבריטית יירס אנד יירס.
הוא יצא לאור ב-28 בנובמבר 2018. הוא נכלל בתוך המיני אלבום של ג'ונס, Snacks.
הסינגל גם נכלל באלבום השני של הלהקה, Palo Santo, אשר יצא לאור באותו היום בו הסינגל יצא לאור.
קליפ ויזואלי לשיר יצא לאור ב-28 בנובמבר 2018, וזכה ל-6.5 מיליון צפיות, נכון לאוקטובר 2020. הקליפ הרשמי לשיר יצא לאור ב-28 בינואר 2019, כחודשיים לאחר הקליפ הוויזואלי וזכה ל-24 מיליון צפיות, נכון לאוקטובר 2020.
הקליפ הרשמי מראה את אולי, ביחד עם ג'ונס רוקדים בחנות על לצד רקדנים הלבושים כירקות.
הוא גם מראה את ג'ונס עובד בחנות זו.
Play (מעוצב: ᑭᒪᗩY) הוא רצף הופעות של הזמרת קייטי פרי בלאס וגאס, נבדה.
שמונת הקונצרטים הראשונים הוכרזו ב-12 במאי 2021, והתקיימו ב-The Theatre at Resorts World Las Vegas החל מ-29 בדצמבר 2021 ועד 15 בינואר 2022 במקור.
הרצף הופעות הוארך עד ל-12 באוגוסט 2023. מכירת הכרטיסים הייתה זמינה החל מ-24 במאי לאחר שמכירה מוקדמת לבעלי כרטיסי "סיטיבנק" התקיימה ב-18 ל-23 במאי 2021.
בריאיון ל-Out, הזכירה פרי שסרטים משנות ה-90 כמו "מותק, הילדים התכווצו", Pee-wee's Playhouse ו"ההרפתקה הגדולה של פי ווי הרמן", השפיעו על יצירת רצף ההופעות עצמו.
פרי גם הצהירה כי: "זה פשוט הולכת להיות חגיגה לאוזניים וגם לעיניים.
השותפים שלי לרצף ההופעות, הרקדנים והלהקה, כולם פשוט הסכימו שמדובר ברעיון מטורף".
כמה חלקים מרצף ההופעות תוארו על ידי כלי תקשורת כמו ווג כ"קאמפ", כאשר דוגמאות כאלה הן פרי יורד מהתקרה והוצב על מיטה ענקית, אינטראקציה עם אסלה ענקית ומסיכת פנים ענקית בזמן ההופעה, ומסך ענק סוס נדנדה אדום.
כריסטיאן Allaire של ווג כינה אותה "מלכת קמפ" עבור הגישה אותה להופעה, אומר: "הגישה שובבה, לשון- in- הלחי של פרי כדי להלביש באמת עושה את ההצגה בשבילנו.
יותר מעשור לתוך הקריירה המרשימה שלה, ברור שהיא עדיין מלכת המחנה השלטת."
מארק גריי מרולינג סטון אמר כי "ההפקה הייתה גדולה מהחיים", והוסיף עוד: "המופע הוא פרי מובהק, שסיפק את הרגשי, המופרז, הגחמני, הפסיכדלי ואפילו הצ'יזי.
התורם ג'ויאן ג'פרי הרגישה שפרי "עטפה בצורה מושלמת את 2021 בקצרה כשהיא כוסתה מסכת פנים ענקית על הבמה, ושרה על גבי כמה גלילי נייר טואלט ענקיים, שישבו ליד אמבטיה ושירותים ענקיים" עם "Play" וכתבה שהתלבושות בהן השתמשו היו "מדהים באותה מידה".
ב-28 בדצמבר 2021, חשפה פרי את רשימת השירים יום לפני עליית מופע הבכורה.
"Plastic Love" (ביפנית: "プラスティック・ラヴ") הוא שיר סיטי פופ מאת הזמרת-יוצרת היפנית מריה טאקוצ'י מתוך אלבומה "Variety" משנת 1984. השיר נכתב על ידי טאקוצ'י ועובד על ידי בעלה טאטסורו יאמשיטה, ויצא לשווקים כסינגל ב-25 במרץ 1985.
עם הפרסום המקורי של השיר כסינגל ביפן השיר זכה להצלחה מתונה ביפן, והגיע למקום ה-86 במצעד הסינגלים של אוריקון ומכר כ-10,000 עותקים בלבד.
במהלך סוף העשור השני של המאה ה-21 רמיקס בן שמונה דקות של השיר הפך לסרטון ויראלי באינטרנט בזכות אלגוריתם מערכת ההמלצה של יוטיוב.
עד 2019, הסרטון זכה במעל ל-22 מיליון צפיות, ועד 2021 הוא זכה למעל ל-55 מיליון צפיות בסך הכל, לפני שהוא הוסר מיוטיוב עקב טענה בדבר הפרת זכויות יוצרים.
הפופולריות של השיר תרמה רבות לעניין המחודש ברחבי העולם בקריירה מוזיקלית של טאקוצי ובז'אנר המוזיקלי היפני סיטי פופ.
הוצאה מחודשת של הסינגל המקורי של טאקוצ'י על תקליט ויניל 12 אינץ' הגיעה בשנת 2021 למקום החמישי במצעד הסינגלים של אוריקון, והוא הפך בהמשך לסינגל האנלוגי הנמכר ביותר ביפן בשנת 2022. בעקבות ההצלחה המחודשת של השיר חברת Warner Music Japan הפיקה בהמשך גם את הווידאו קליפ הראשון לשיר.
לאורך השנים בוצעו אמנים שונים ביצעו גרסאות כיסוי לשיר.
המוזיקאי הטייוואני 9m88 ביצע גרסת כיסוי לשיר ב-2018. גרסת כיסוי של השיר מאת eill שימש כשיר הנושא של הסרט היפני משנת 2021 .
בשנת 2018 להקת Friday Night Plans הוציאה לשווקים גרסת כיסוי של השיר אשר כיכב במשך שלושה שבועות במצעד הסינגלים של אוריקון, והגיע בשיא למקום ה-30 במצעד, ולמקום ה-40 במצעד 100 הסינגלים הנמכרים ביותר ביפן במצעד בילבורד היפני.
בדצמבר 2021 הלהקה היפנית Juice=Juice הוציאה לשווקים גרסת כיסוי לשיר אשר כיכב במשך שמונה שבועות במצעד הסינגלים של אוריקון והגיע בשיא למקום השלישי במצעד, ולמקום השמיני במצעד יפן הוט 100 של בילבורד היפני.
גיטרה חשמלית, פסנתר אקוסטי, סינתיסייזר, כלי הקשה, אמולטור, קולות רקע: טאטסורו יאמשיטה
קולות רקע:מריה טאקוצ'י, טאקו אונוקי
חצוצרה: שין קזוהרה, היטושי יוקויאמה
טרומבון: טדנורי קונאווה, יושיו אויקווה
כלי מיתר: להקת ג'ו קאטו גרופ
סקסופון טנור (סולו): ארני ווטס
"Plastic Off the Sofa" (בעברית: "להוריד את הפלסטיק מהספה") הוא שיר שהוקלט על ידי הזמרת-יוצרת האמריקאית ביונסה.
את השיר הוציאה לאור ב-29 ביולי 2022 דרך חברת התקליטים פארקווד וקולומביה, כרצועה השמינית מתוך אלבום האולפן התשיעי של ביונסה, Renaissance.
"Plastic Off the Sofa" נכתב על ידי ביונסה, סידני בנט, סברינה קלאודיו, ניק גרין ופטריק פייג' השני.
מגזין וראייטי תיאר את הלחן הלירי/קולי של השיר בתור "אודה נאו-סול לבעלה שמתהדרת בשירה הנוצתית של ביונסה", כמו כן גם "הבלדה הקרובה ביותר ב-Renaissance.
ווסלי מוריס ממגזין הניו יורק טיימס שיבח את השיר על המליסמות הווקאליות והבסליין שלו, ותיאר אותו כ"גלים של פליטות ארוכים באופן רפסודי ברמה אולימפית...
[שנדמה] בוקעים ממקום הרבה מעבר לגרון אנושי: האוקיינוס?
קו הבס ממשיך להתנפח ולהתעקל ולפרוח עד שהוא צומח מעל ערוגת הפרחים שלו, וגם הקול של ביונסה עושה זאת.
זה מריח את הוורדים." ברשימה שערכה מגזין רולינג סטון על "70 השירים הטובים ביותר של ביונסה", השיר התמקם במקום ה-20. המבקר מוסי ריבס הדגיש את "הארציות החמה והנשמה" שבה ניצלה ביונסה כדי להתעמק ב"סאונד מנומר לוס אנג'לס שהגדיר R&B אלטרנטיבי בשנים האחרונות".
מגזין Vulture השווה את "הרישום העליון הלוחש" לקולות של הזמרת האמריקאית דונה סאמר, והדגיש את "קולי דיסקו אווריריים".
מגזין סלנט אפיין את השיר כ"מאופק, אך נע עם אנרגיה קינטית".
גם המגזינים לוס אנג'לס טיימס וStereogum השוו לטובה את השיר ל-"Virgo's Groove", כשהראשון מדגיש את "התיאורים המשותפים של השמחה השחורה...
[וגם] עדינות איתנה שמכירה באופי הקשה שלו", והאחרון מצהיר כי "בכל ההתרגשות סביב הדגימות והתכמינים, ביונסה מזכירה לנו שהיא, בראש ובראשונה, זמרת, המנעד שלה זורח הכי הרבה ב"Plastic Off The Sofa" המאופק להשוואה ו"Virgo's Groove".
עם שחרורו של השיר, זמרים רבים הוציאו גרסאות כיסוי לריצות הווקאליות המורכבות והמליסמות של נואלס, כולל הכותבת של השיר סברינה קלאודיו, קלואי ביילי, אייברי וילסון, טורי קלי, וג'וש לוי, בין היתר.
הזמרת בל מלהקת הקיי-פופ Kiss of Life גם ביצעה קאבר לשיר בתוכנית טלוויזיה האינטרנטית של מוזיקה חיה LeeMujin Service.
שנהטקסקטגוריהתוצאהמקור2023פרסי גראמיפרס גראמי לביצוע ה-R&B העממי הטוב ביותר
מקוםתאריםמכירותברזיל (Pro-Música Brasil)פלטינה40,000ארצות הברית (RIAA)זהב500,000 מכירות + הזרמת מדיה בלבד
Play הוא אלבום האולפן השמיני של הזמר והיוצר האנגלי אד שירן.
הוא יצא ב-12 בספטמבר 2025, באמצעות חברת התקליטים שלו, Gingerbread Man Records ומופץ על ידי וורנר רקורדס.
סינגל מוביל מהאלבום "Azizam", יצא לאור ב-4 באפריל 2025. לאחר שהוציא שני אלבומים בשנת 2023: - (מינוס) ו-Autumn Variations.
שירן הודיע שעם האלבום, הוא חוזר למוזיקת פופ.
כדי לקדם את האלבום, שירן עתיד לצאת לסיבוב הופעות שנקרא "Loop Tour" בדצמבר 2025 ברחבי אירופה ואוקיאניה..
שירן הגיע למקום הראשון במצעד האלבומים הרשמי של בריטניה עם האלבום.
זהו האלבום התשיעי שלו שמגיע לראש המצעד, מה שממקם אותו בשוויון עם בוב דילן, טייק ד'את ו-Stereophonics ברשימת האמנים עם מספר האלבומים הגדול ביותר בצמרת המצעד.
Playing the Angel (מילולית: משחק את המלאך) הוא אלבום האולפן באורך-מלא ה-11 של להקת המוזיקה האלקטרונית הבריטית דפש מוד, שיצא באוקטובר 2005.
האלבום הגיע למקומות 6 ו-7 במצעדי האלבומים בבריטניה ובארצות הברית (בהתאמה).
3 שירים באלבום נכתבו על ידי דייב גהאן (ביחד עם כריסטיאן אגנר ואנדרו פילפוט), מה שהופך את האלבום לראשון שבו גהאן שותף בכתיבת השירים (להוציא את קריירת הסולו שלו).
זה גם האלבום הראשון מאז Some Great Reward שיצא ב-1984 בו לא כל השירים נכתבו על ידי מרטין גור.
כל השירים נכתבו על ידי מרטין גור, מלבד Suffer Well, I Want It All ו-Nothing's Impossible, שנכתבו על ידי דייב גהאן יחד עם כריסטיאן אגנר ואנדרו פילפוט.
דייב גהאן שר את כל השירים, למעט Macro ו-Damaged People שאותם שר מרטין גור, ו-Introspectre האינסטרומנטלי.
גרסת ה-DVD של האלבום מכילה גרסה מצומצמת לשיר Clean, שהופיע באלבום הלהקה מ-1990, Violator.
הגרסה היפנית של האלבום מכילה את השיר Free, שקיים גם כביסייד בסינגל Precious.
סיבוב ההופעות העולמי לפרסום האלבום נקרא Touring The Angel.
הסיבוב התחיל ב-28 באוקטובר 2005 בניו יורק, והסתיים ב-1 באוגוסט 2006 באתונה, יוון.
במהלך הסיבוב הלהקה הופיעה 88 פעמים בארצות הברית, קנדה, גרמניה, צ'כיה, בלגיה, שווייץ, צרפת, ספרד, פורטוגל, אוסטריה, איטליה, דנמרק, שוודיה, נורווגיה, רוסיה, פינלנד, פולין, אסטוניה, לטביה, ליטא, הונגריה, קרואטיה, הולנד, אנגליה, מקסיקו, ברזיל ויוון.
ההופעה האחרונה של הסיבוב הייתה אמורה להתקיים ב-3 באוגוסט בפארק הירקון בישראל, אך עקב המלחמה בין ישראל ולבנון סירב הצוות הטכני של המופע להגיע וגרם לביטול המופע.